Pravo na pomoć za podmirenje troškova rekreativnog korištenja usluge bazena jednom tjedno, može se odobriti korisniku koji ispunjava jedan od sljedećih uvjeta:

1. utvrđeno tjelesno oštećenje u visini 60% i više
2. korisnik doplatka za pomoć i njegu u punom iznosu temeljem propisa koji reguliraju prava iz područja socijalne skrbi
3. korisnik osobne invalidnine temeljem propisa koji reguliraju prava iz područja socijalne skrbi
4. uvjet dobrovoljnog darivatelja krvi - odrasla muška osoba koja je darivala krv najmanje 100 puta i odrasla ženska osoba koja je darivala krv najmanje 75 puta
5. status hrvatskog branitelja iz Domovinskog rata liječenog od posttraumatskog stresnog poremećaja.

Korisniku ovog prava koji bez pomoći druge osobe ne bi mogao koristiti usluge bazena, može se odobriti korištenje usluge pratitelja za kojeg se također može odobriti sufinanciranje troškova korištenja usluge bazena.